Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: szóló 1996. évi CXII. törvény (a továbbiakban: Hpt.)
Paragraph Index: 350

„84. § (1) A hitelintézet összes — a közvetlen banküzemi célt szolgáló és a (2), valamint (3) bekezdésen kívüli — ingatlanba történõ befektetése nem haladhatja meg a szavatoló tõke öt százalékát.” „(3) A 90. § (1) bekezdése alapján összevont alapú felügyelet alá tartozó hitelintézet összevont alapon számított, ingatlanba történõ befektetéseibe az (1) bekezdésben foglaltakon kívül nem kell beszámítani azon vállalkozások által a vállalkozás mûködéséhez használt ingatlanokat, amelyekre az összevont alapú felügyelet a 90. § (2) bekezdése alapján kiterjed.”

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes